Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 272/14/2202	Galanta, 17.6.2014
EEČ : 2-17-199-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
          ako otec dcéry XXXXX, nar. 14. 07. 1995, hoci mu v zmysle Zákona o rodine č. 36/2005 Zb. vyplýva povinnosť vyživovať svoje dieťa a k tomu bol rozsudkom súdu Galanta ev. pod č. k. XXXXX zo dňa 28. 03. 2012 právoplatným dňa 11. 04. 2012 zaviazaný prispievať na výživu dcéry XXXXX mesačne sumou vo výške 100,- Eur, vždy do 15-teho dňa toho ktorého mesiaca vopred k rukám matky XXXXX, trvale bytom XXXXX, XXXXX, si túto svoju povinnosť v mieste trvalého bydliska a všade tam kde sa zdržiaval riadne neplnil a to za obdobie od mesiaca november 2013 až do mesiaca marec 2014, čím mu vznikol dlh na výživnom vo výške 480,- Eur,

lebo zanikla trestnosť činu

Odôvodnenie:
Uznesením povereného príslušníka Okresného riaditeľstva PZ Galanta, Obvodné oddelenie PZ XXXXX ČVS:ORP-XXXXX zo dňa 29. 03. 2014 bolo podľa § 199 ods. 1 Trestného poriadku začaté trestné stíhanie a súčasne podľa         § 206  odsek 1 Trestného poriadku vznesené obvinenie XXXXX, za prečin zanedbania povinnej výživy  podľa § 207 ods. 1 Trestného zákona na tom skutkovom základe ako je uvedené vo výrokovej časti tohto uznesenia.
	
         Obvinenie bolo vznesené na základe trestného oznámenia XXXXX  zo dňa 28. 02. 2014, rozsudku Okresného súdu Galanta sp.zn. XXXXX zo dňa 28. 03. 2012 právoplatného dňa 11. 04. 2012, rodného listu, potvrdenia o návšteve školy a ďalších zadovážených listinných dôkazov.
	         
         Počas skráteného vyšetrovania, obvinený XXXXX dňa 29. 04. 2014 vo výpovedi uviedol, že si je plne vedomý vyživovacej povinnosti voči dcére XXXXX. Ďalej uviedol, že jej za mesiace november 2013 a december 2013 výživné vo výške 170,- Eur, uhradil dňa 13. 12. 2013. Okrem toho vydokladoval zaplatenie dlhu na výživnom za mesiace január 2013 a február 2013, k čomu predložil poštový poukaz na adresu XXXXX, z ktorého vyplýva, že dňa 20. 03. 2014 jej zaslal sumu 150,- Eur. Ďalej vydokladoval i zaplatenie dlhu na výživnom za mesiac marec 2014, a to poštovou poukážkou zo dňa 14. 04. 2014 s tým, že za mesiace apríl a máj 2014 si vyživovaciu povinnosť splní. 

        Poškodená XXXXX pri výsluchu dňa 05. 06. 2014 uviedla, že dlhovanú čiastku na výživnom jej otec dodatočne v plnej výške zaplatil.  Zároveň potvrdila, že počas obdobia neplnenia si vyživovacej povinnosti zo strany obvineného núdzou netrpela. 
 
       Uhradenie dlhovaného výživného bolo okrem toho vydokladované i poštovými poukážkami zo dňa 20. 03. 2014 v sume 150,- Eur, zo dňa 14. 04. 2014 v sume 150,- Eur a zo dňa 14. 05. 2014 v sume 200,- Eur a skutočnosť, že počas neplnenia si vyživovacej povinnosti zo strany obvineného hmotnou núdzou poškodená XXXXX netrpela, odôvodňuje vydanie uznesenia o zastavení trestného stíhania podľa § 215 odsek 1 písmeno h) Trestného poriadku.

        Podľa ustanovenia § 86 ods. 1 písm. a) Trestného zákona /účinnej ľútosti/,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

        Pretože trestnosť činu s poukazom na ustanovenie § 86 ods. 1 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka